ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 68/94/COL της 27ης Ιουνίου 1994 για την τροποποίηση του παραρτήματος Ι της απόφασης 48/94/COL της 8ης Ιουνίου 1994 της Εποπτεύουσας Αρχής της ΕΖΕΣ σχετικά με συμπληρωματικές εγγυήσεις που αφορούν τη μεταδοτική γαστρεντερίτιδα για χοίρους που προορίζονται για κράτη ή περιφέρειες της ΕΖΕΣ απαλλαγμένα από τη νόσο

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 σημείο 4 στοιχείο δ),

την πράξη που αναφέρεται στο σημείο 1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο περί υγειονομικών προβλημάτων στον τομέα των ενδοκοινοτικών συναλλαγών βοοειδών και χοιροειδών (οδηγία 64/432/ΕΟΚ του Συμβουλίου, η οποία εφεξής αναφέρεται ως «πράξη για τα βοοειδή και χοιροειδή»), και ιδίως το άρθρο 10,

τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, όπως έχει προσαρμοστεί από το πρωτόκολλο προσαρμογής της συμφωνίας μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχείο γ),

Εκτιμώντας:

ότι η Νορβηγία όπως δήλωσε σε επιστολή της 3ης Ιανουαρίου 1994, θεωρεί το έδαφός της απαλλαγμένο από την μεταδοτική γαστρεντερίτιδα (TGE) και έχει υποβάλει τα σχετικά στοιχεία τεκμηρίωσης στην Εποπτεύουσα Αρχή της ΕΖΕΣ, όπως προβλέπεται στο άρθρο 10 παράγραφος 1 της πράξης για τα βοοειδή και χοιροειδή 7

ότι πρέπει να οριστούν ορισμένες συμπληρωματικές εγγυήσεις για την προστασία του υγειονομικού καθεστώτος ως προς αυτή τη νόσο στη Νορβηγία 7

ότι οι νορβηγικές αρχές εφαρμόζουν - για τις εντός των εθνικών συνόρων μετακινήσεις χοίρων αναπαραγωγής και κρεατοπαραγωγής - κανόνες τουλάχιστον ισοδύναμους με αυτούς που προβλέπονται στην παρούσα απόφαση 7

ότι τα μέτρα που προβέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Το παράρτημα Ι της απόφασης 48/94/COL της 8ης Ιουνίου 1994 της Εποπτεύουσας Αρχής της ΕΖΕΣ σχετικά με συμπληρωματικές εγγυήσεις που αφορούν τη μεταδοτική γαστρεντερίτιδα για χοίρους που προορίζονται για κράτη ή περιφέρειες ΕΖΕΣ απαλλαγμένα από τη νόσο, αντικαθίσταται από το παράρτημα της παρούσας απόφασης.

2. Η παρούσα απόφαση αρχίζει να ισχύει την 1η Ιουλίου 1994.

3. Η παρούσα απόφαση απευθύνεται στα κράτη της ΕΖΕΣ.

4. Το κείμενο της παρούσας απόφασης στην αγγλική γλώσσα είναι το μόνο αυθεντικό.

Βρυξέλλες, 27 Ιουνίου 1994.

Για την Εποπτεύουσα Αρχή της ΕΖΕΣ

Pekka SΔILΔ

Μέλος της Αρχής

ΠΑΡΑΡΤΗΜΑ

«ΠΑΡΑΡΤΗΜΑ Ι

Περιφέρειες απαλλαγμένες από μεταδοτική γαστρεντερίτιδα, οι οποίες δεν επιτρέπουν τη διεξαγωγή εμβολιασμών

Φινλανδία: Όλες οι περιφέρειες

Νορβηγία: Όλες οι περιφέρειες.»
ΑΝΑΚΟΙΝΩΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 99/94/COL της 31ης Αυγούστου 1994 σχετικά με την τρίτη τροποποίηση των διαδικασιών και ουσιωδών κανόνων στον τομέα των κρατικών ενισχύσεων (παράταση της περιόδου ισχύος των κανόνων για τη χορήγηση ενισχύσεων στη βιομηχανία συνθετικών ινών)

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Αποφάσισε να προτείνει την περίοδο ισχύος των κανόνων για τη χορήγηση ενισχύσεων στη βιομηχανία συνθετικών ινών μέχρι τις 30 Ιουνίου 1995. Κατά συνέπεια, οι διαδικαστικοί και ουσιώδεις κανόνες στον τομέα των κρατικών ενισχύσεων (1), της 19ης Ιανουαρίου 1994 (2), οι οποίοι τροποποιήθηκαν τελευταία στις 20 Ιουλίου 1994 (3), τροποποιούνται ως εξής:

Το σημείο 22.4 παράγραφος 1 των κατευθυντήριων γραμμών για τις κρατικές ενισχύσεις αντικαθίσταται από το ακόλουθο κείμενο:

«Οι ανωτέρω κανόνες ισχύουν μέχρι τις 30 Ιουνίου 1995, εκτός εάν αποφασίσει διαφορετικά η εποπτεύουσα αρχή της ΕΖΕΣ.»

Βρυξέλλες, 31 Αυγούστου 1994.

Για την εποπτεύουσα αρχή της ΕΖΕΣ

Ο Πρόεδρος

Knut ALMESTAD

(1) Εφεξής αναφερόμενοι ως «κατευθυντήριες γραμμές για τις κρατικές ενισχύσεις».

(2) ΕΕ αριθ. L 231 της 3. 9. 1994, σ. 1.

(3) ΕΕ αριθ. L 240 της 15. 9. 1994, σ. 33.
ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 70/94/COL της 27ης Ιουνίου 1994 σχετικά με το καθεστώς της Σουηδίας όσον αφορά τη λοιμώδη αιμοποιητική νέκρωση και τη λοιμώδη αιμορραγική σηψαιμία

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 σημείο 4 στοιχείο δ),

την πράξη που αναφέρεται στο σημείο 5 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά σχετικά με του όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (οδηγία 91/67/ΕΟΚ του Συμβουλίου, η οποία εφεξής αναφέρεται ως «πράξη για την υδατοκαλλιέργεια»), και ιδίως το άρθρο 5,

τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, όπως έχει προσαρμοστεί από το πρωτόκολλο προσαρμογής της συμφωνίας μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχείο ε),

Εκτιμώντας:

ότι σε ένα κράτος ΕΖΕΣ μπορεί να δοθεί, για μία ή περισσότερες ηπειρωτικές και παράκτιες περιοχές, το καθεστώς της εγκεκριμένης περιοχής που είναι απαλλαγμένη από ορισμένες νόσους που προσβάλλουν τα ψάρια και τα μαλάκια 7

ότι η Σουηδία, με επιστολές της 14ης Δεκεμβρίου 1993 και της 3ης Μαρτίου 1994, υπέβαλε τα κατάλληλα δικαιολογητικά για τη χορήγηση στο έδαφός της, όσον αφορά τη λοιμώδη αιμοποιητική νέκρωση (IHN) και τη λοιμώδη αιμορραγική σηψαιμία (VHS), του καθεστώτος της εγκεκριμένης περιοχής, καθώς και τους εθνικούς κανόνες που διασφαλίζουν τη συμμόρφωση με τους όρους που πρέπει να τηρούνται για τη διατήρηση του εγκεκριμένου καθεστώτος 7

ότι, επομένως, πρέπει να χορηγηθεί στη Σουηδία, όσον αφορά την IHN και τη VHS, το καθεστώς της εγκεκριμένης ηπειρωτικής και παράκτιας περιοχής 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Η Σουηδία αναγνωρίζεται ως εγκεκριμένη ηπειρωτική περιοχή και ως εγκεκριμένη παράκτια περιοχή για ψάρια, όσον αφορά τη λοιμώδη αιμοποιητική νέκρωση και τη λοιμώδη αιμορραγική σηψαιμία.

2. Η παρούσα απόφαση αρχίζει να ισχύει την 1η Ιουλίου 1994.

3. Η παρούσα απόφαση απευθύνεται στα κράτη της ΕΖΕΣ.

4. Το κείμενο της παρούσας απόφασης στην αγγλική γλώσσα είναι το μόνο αυθεντικό.

Βρυξέλλες, 27 Ιουνίου 1994.

Για την Εποπτεύουσα Αρχή της ΕΖΕΣ

Pekka SΔILΔ

Μέλος της Αρχής
ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 37/94/COL της 11ης Μαΐου 1994 για την τροποποίηση της παραγράφου 3 στοιχείο στ) του κεφαλαίου 27 σχετικά με τους ουσιώδεις και διαδικαστικούς κανόνες στον τομέα των κρατικών ενισχύσεων

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ

τροποποίησε την παράγραφο 3 στοιχείο στ) του κεφαλαίου 27 σχετικά με τους ουσιώδεις και διαδικαστικούς κανόνες στον τομέα των κρατικών ενισχύσεων που ενέκρινε στις 19 Ιανουαρίου 1994 (1), αντικαθιστώντας την με την ακόλουθη:

«Για την προσαρμογή στην τρέχουσα αξία και τον υπολογισμό των στοιχείων ενισχύσεων των δανείων χρησιμοποιείται επιτόκιο αναφοράς. Το επιτόκιο αυτό αντανακλά το μέσο επιτόκιο στη σχετική αγορά. Το επιτόκιο αναφοράς ορίζεται από την εποπτεύουσα αρχή της ΕΖΕΣ μετά από πρόταση των κρατών ΕΖΕΣ στην αρχή του έτους με βάση το μέσο όρο του σχετικού ενδεικτικού επιτοκίου του προηγούμενου τριμήνου (του τριμήνου Σεπτέμβριος, Οκτώβριος, Νοέμβριος για τεχνικούς λόγους). Το επιτόκιο αναφοράς προσαρμόζεται εκ νέου κατά τη διάρκεια του έτους εάν η διαφορά μεταξύ του τρέχοντος επιτοκίου αναφοράς και του μέσου ενδεικτικού επιτοκίου που ίσχυε τους τελευταίους τρεις μήνες υπερβαίνει κατά 15 % το ισχύον επιτόκιο αναφοράς.

Τα προεξοφλητικά επιτόκια/επιτόκια αναφοράς για κάθε κράτος ΕΖΕΣ ορίζονται προς το παρόν ως εξής:

>ΘΕΣΗ ΠΗΝΑΚΑ>

Βρυξέλλες, 11 Μαΐου 1994.

Για την εποπτεύουσα αρχή της ΕΖΕΣ

Heinz ZOUREK

Μέλος της αρχής

(1) ΕΕ αριθ. L 231 της 3. 9. 1994, σ. 1.
ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ ΑΡΙΘ. 32/94/COL της 29ης Απριλίου 1994 για τη θέσπιση του καθεστώτος το οποίο θα ισχύσει στα κράτη ή στις περιφέρειες ΕΖΕΣ σχετικά με την ασθένεια του Newcastle

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως ρυθμίστηκε με το πρωτόκολλο με το οποίο προσαρμόζεται η συμφωνία για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο Ι παράγραφος 4 στοιχείο δ),

την πράξη που αναφέρεται στο σημείο 4 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο, σχετικά με τις υγειονομικές συνθήκες των ζώων οι οποίες διέπουν το ενδοκοινοτικό εμπόριο και τις εισαγωγές από τρίτες χώρες πουλερικών και αυγών για επώαση (οδηγία 90/539/ΕΟΚ του Συμβουλίου, καλούμενη στο εξής «πράξη για τα πουλερικά»), και ιδίως το άρθρο 12 παράγραφος 2,

τη συμφωνία μεταξύ των κρατών ΕΖΕΣ σχετικά με τη δημιουργία εποπτεύουσας αρχής και δικαστηρίου, όπως ρυθμίστηκε με το πρωτόκολλο για την προσαρμογή της συμφωνίας μεταξύ των κρατών ΕΖΕΣ για τη θέσπιση εποπτεύουσας αρχής και δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχείο ε),

Εκτιμώντας:

ότι η Φινλανδία, όπως δηλώνει σε επιστολή με ημερομηνία 28 Δεκεμβρίου 1993, και η Σουηδία, όπως δηλώνει σε επιστολή με ημερομηνία 14 Δεκεμβρίου 1993, θεωρούν ότι πληρούν τις απαιτήσεις του άρθρου 12 παράγραφος 2 της πράξης για τα πουλερικά 7

ότι στη Φινλανδία και τη Σουηδία δεν έχουν εμφανιστεί κρούσματα της ασθένειας του Newcastle και ο εμβολιασμός κατά της ασθένειας του Newcastle έχει απαγορευθεί πριν από περίοδο άνω του ενός έτους 7

ότι στη Φινλανδία και τη Σουηδία οι αγέλες αναπαραγωγής ελέγχονται τουλάχιστον μία φορά το χρόνο με σκοπό την ανίχνευση της ασθένειας του Newcastle 7

ότι στη Φινλανδία και τη Σουηδία οι κτηνοτροφικές εκμεταλλεύσεις δεν περιλαμβάνουν πουλερικά που έχουν εμβολιασθεί κατά της ασθένειας του Newcastle,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη ή οι περιφέρειες ΕΖΕΣ που περιλαμβάνονται στο παράρτημα τηρούν τις απαιτήσεις που ορίζονται στο άρθρο 12 παράγραφος 2 της πράξης που αναφέρεται στο σημείο 4 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με τις υγειονομικές συνθήκες των ζώων οι οποίες διέπουν το ενδοκοινοτικό εμπόριο και τις εισαγωγές από τρίτες χώρες πουλερικών και αυγών προς επώαση (οδηγία 90/539/ΕΟΚ).

2. Η παρούσα απόφαση αρχίζει να ισχύει την 1η Ιουλίου 1994.

3. Η παρούσα απόφαση απευθύνεται στα κράτη ΕΖΕΣ.

4. Η παρούσα απόφαση είναι αυθεντική στην αγγλική γλώσσα.

Βρυξέλλες, 29 Απριλίου 1994.

Για την εποπτεύουσα αρχή της ΕΖΕΣ

Pekka SΔILΔ

Μέλος της αρχής

ΠΑΡΑΡΤΗΜΑ

Περιφέρειες που τηρούν τις απαιτήσεις που ορίζονται στο άρθρο 12 παράγραφος 2 της πράξης για τα πουλερικά

Φινλανδία: όλες οι περιφέρειες.

Σουηδία: όλες οι περιφέρειες.
E1994C0609(02)

Έγκριση κρατικής ενίσχυσης σύμφωνα με το άρθρο 61 της συμφωνίας για τον ΕΟΧ και το άρθρο 1 παράγραφος 3 του πρωτοκόλλου 3 που προσαρτάται στη συμφωνία για τη θέσπιση Εποπτείας και Δικαστηρίου Απόφαση να μην προβληθούν αντιρρήσεις



Επίσημη Εφημερίδα αριθ. C 158 της 09/06/1994 σ. 0005 - 0005
Ανακοίνωση της εποπτεύουσας αρχής της ΕΖΕΣ σχετικά με τη μέθοδο εφαρμογής του άρθρου 61 παράγραφος 3 στοιχείο γ) της συμφωνίας για τον ΕΟΧ, όσον αφορά τη χορήγηση περιφερειακής ενίσχυσης (94/C 158/04)

Όρια για την εφαρμογή του άρθρου 61 παράγραφος 3 στοιχείο γ) για τη χορήγηση περιφερειακής ενίσχυσης

Η εποπτεύουσα αρχή της ΕΖΕΣ έχει ορίσει τη μέθοδο για την εφαρμογή του άρθρου 61 παράγραφος 3 στοιχείο γ) της συμφωνίας για τον ΕΟΧ όσον αφορά τη χορήγηση περιφερειακής ενίσχυσης, στους διαδικαστικούς και ουσιαστικούς κανόνες στον τομέα της χορήγησης κρατικών ενισχύσεων, οι οποίοι εγκρίθηκαν και εξεδώθησαν από την εποπτεύουσα αρχή της ΕΖΕΣ στις 19 Ιανουαρίου 1994. Με βάση την εν λόγω μέθοδο χρησιμοποιούνται ελάχιστοι δείκτες για την αξιολόγηση της κοινωνικοοικονομικής κατάστασης μιας περιφέρειας. Οι ελάχιστοι αυτοί δείκτες πρέπει να προσαρμόζονται ετησίως στα νέα δεδομένα, έτσι ώστε να εκφράζουν τη θέση του κράτους ΕΖΕΣ όσον αφορά το εισόδημα και τη διαρθρωτική ανεργία σε σύγκριση με το μέσο όρο στον ΕΟΧ. Η εποπτεύουσα αρχή της ΕΖΕΣ αποφάσισε στις 4 Μαΐου 1994 να χρησιμοποιήσει τους ακόλουθους δείκτες:

>ΘΕΣΗ ΠΗΝΑΚΑ>
ΕΓΚΡΙΘΕΝΤΑ ΠΡΑΚΤΙΚΑ των διαπραγματεύσεων σχετικά με συμφωνία μεταξύ των κρατών μελών της ΕΖΕΣ για τη σύσταση μιας Εποπτεύουσας Αρχής και ενός Δικαστηρίου

Τα συμβαλλόμενα μέρη συμφώνησαν ότι:

Στο πρωτόκολλο 4 άρθρο 10 παράγραφος 1 του κεφαλαίου ΙΙ, άρθρο 16 παράγραφος 2 του κεφαλαίου VI, άρθρο 15 παράγραφος 2 του κεφαλαίου XI και άρθρο 19 παράγραφος 2 του κεφαλαίου XIII

η παροχή πληροφοριών στις αρμόδιες αρχές των κρατών ΕΖΕΣ θα αφορά το σύνολο των αιτήσεων και κοινοποιήσεων που έλαβε η Εποπτεύουσα Αρχή ΕΖΕΣ, συμπεριλαμβανομένων αυτών που είναι απόρροια παρανοήσεων, εκ μέρους των οικονομικών φορέων, των βασικών κανόνων ή εκείνων που περιέχονται στο άρθρο 56 της συμφωνίας ΕΟΧ,

Στο πρωτόκολλο 4 άρθρο 14 παράγραφος 2 του κεφαλαίου ΙΙ, άρθρο 21 παράγραφος 2 του κεφαλαίου VI, άρθρο 18 παράγραφος 2 του κεφαλαίου IX και άρθρο 13 παράγραφος 2 του κεφαλαίου XIII

η άδεια που χορηγείται από την Εποπτεύουσα Αρχή ΕΖΕΣ στους εκπροσώπους της Επιτροπής, θα έχει μόνον αναγνωριστικό χαρακτήρα,

Στο πρωτόκολλο 6 άρθρο 7 παράγραφος 1 και πρωτόκολλο 7 άρθρο 8 παράγραφος 1

στις συμφωνίες σχετικά με την έδρα πρέπει να προβλεφθεί ότι τα μέλη της Εποπτεύουσας Αρχής ΕΖΕΣ, οι υπάλληλοι και το λοιπό προσωπικό, καθώς και οι δικαστές, ο γραμματέας, οι υπάλληλοι και το λοιπό προσωπικό του Δικαστηρίου έχουν το δικαίωμα να εισάγουν ελεύθερα δασμών και λοιπών τελών εισαγωγής τις οικοσκευές και τα προσωπικά τους είδη, συμπεριλαμβανομένων των ιδιωτικών αυτοκινήτων οχημάτων τους, κατά το χρόνο που αναλαμβάνουν τα καθήκοντά τους στην επικράτεια συμβαλλόμενου μέρους, και το δικαίωμα εξαγωγής άνευ δασμών κατά το πέρας των καθηκόντων τους, υπό την επιφύλαξη των όρων προβλέπονται από τις νομοθετικές και κανονιστικές ρυθμίσεις του ενδιαφερόμενου συμβαλλόμενου μέρους,

τα κατ' αυτόν τον τρόπο, εισαγόμενα αδασμολόγητα αντικείμενα δεν μπορούν πωληθούν, να αποτελέσουν αντικείμενο μίσθωσης, δανεισμού ή να μεταβιβασθούν εξ επαχθούς αιτίας ή δωρεάν, εκτός αν συμφωνούν με τους όρους που θεσπίζονται από τα συμβαλλόμενα μέρη τα οποία χορήγησαν τις απαλλαγές,

θα επιδιωχθεί η επίτευξη των ιδίων αποτελεσμάτων, σχετικά με την έδρα στις συμφωνίες που συνήφθησαν με άλλα κράτη.

Έγινε στο Πόρτο, στις 2 Μαΐου 1992, σε ένα μόνον αυθεντικό αντίτυπο, στην αγγλική γλώσσα, το οποίο κατατίθεται στην κυβέρνηση της Σουηδίας. Ο θεματοφύλακας διαβιβάζει επικυρωμένα αντίγραφα σε όλα τα υπογράφοντα κράτη και τα κράτη που προσχωρούν στην παρούσα συμφωνία.

Για τη Δημοκρατία της Αυστρίας

Για τη Δημοκρατία της Φινλανδίας

Για τη Δημοκρατία της Ισλανδίας

Για το Πριγκιπάτο του Λιχτενστάιν

Για το Βασίλειο της Νορβηγίας

Για το Βασίλειο της Σουηδίας

Για την Ελβετική Συνομοσπονδία